1990D0255 — DA — 13.05.2005 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING af 10. maj 1990 om fastlæggelse af kriterier for indførelse af racerene avlsfår og -geder i stambøger (90/255/EØF) (EFT L 145, 8.6.1990, p.32)

Ændret ved:









▼B

KOMMISSIONENS BESLUTNING

af 10. maj 1990

om fastlæggelse af kriterier for indførelse af racerene avlsfår og -geder i stambøger

(90/255/EØF)







KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 89/361/EøF af 30. maj 1989 om racerene avlsfår og -geder ( 1 ), særlig artikel 4, andet led, og ud fra følgende betragtninger : ud fra følgende betragtninger : I alle medlemsstaterne er der oprettet eller føres der stambøger af henholdsvis avlsforeninger, -organisationer eller oficielle organer ; der må derfor fastlægges kriterier for indførelse af racerene avlsfår og -geder i stambøger ; de nøjagtige betingelser med hensyn til afstamning og identifikation skal være opfyldt inden indførelsen i stambøgerne ; det bør være muligt at opdele stambogen i flere klasser, således at visse typer dyr ikke bliver udelukket ; de i denne beslutning fastsatte foranstaltninger er i overensstemmelse med udtalelse fra Den Stående Zootekniske Komité — VEDTAGET FØLGENDE BESLUTNING :







Artikel 1

For at kunne indføres i hovedafsnittet i sin races stambog skal racerene avlsfår eller -geder :

— stamme fra forældre og bedsteforældre, der alle er indført i en stambog for samme race

— være identificeret efter fødslen ifølge stambogens regler

— have en afstamning, der er fastlagt ifølge stambogens regler.

Artikel 2

Hovedafsnittet i stambogen kan opdeles i flere klasser afhængigt af dyrenes karakteristika; kun racerene avlsfår og -geder, der opfylder kriterierne i artikel 1, kan indføres i en af disse klasser.

Artikel 3

1. En avlsforening eller -organisation, der fører en stambog, kan beslutte, at et hundyr, der ikke opfylder kriterierne i artikel 1, kan indføres i et bilag til stambogen. Som forudsætning herfor skal hundyret

— være identificeret efter fødslen ifølge de regler, der er fastsat i stambogen

— være bedømt som værende i overensstemmelse med racens standard

— opfylde minimumskriterier for karakteristika ifølge de regler, der er fastsat i stambogen.

2. Datteren af et hundyr, hvis moder og mormoder er indført i bilaget til stambogen som omhandlet i stk. 1 og hvis fader og de to bedstefædre er indført i stambogens hovedafsnit i overensstemmelse med kriterierne i artikel 1, betragtes som et racerent hundyr og indføres i stambogens hovedafsnit ifølge artikel 1.

3. Kravene i stk. 1, andet og tredje led, kan variere afhængigt af, om hundyret tilhører den pågældende race, skønt dets oprindelse er ukendt, eller det hidrører fra et krydsningsprogram, som er godkendt af den avlsforening eller -organisation, der fører stambogen.

Artikel 4

En avlsforening eller -organisation, der fører en stambog, kan beslutte, at et handyr, som ikke opfylder kriterierne i artikel 1, kan indføres i et bilag til stambogen. Som forudsætning herfor skal handyret

— være identificeret efter fødslen ifølge de regler, der er fastsat i stambogen

— være bedømt som værende i overensstemmelse med racens standard

— opfylde minimumskriterier for karakteristika ifølge de regler, der er fastsat i stambogen

— opfylde de i bilaget fastsatte betingelser.

Artikel 5

Omfatter stambogen flere klasser, skal racerene avlsfår eller -geder, der er opført i en stambog for samme race og har særlige egenskaber, der adskiller dem fra populationen af samme race i stambogen på bestemmelsesstedet, indføres i stambogen i den klasse, som de opfylder kriterierne for.

Artikel 6

Denne beslutning er rettet til medlemsstaterne.

▼M1









BILAG

Betingelser i henhold til artikel 4, fjerde led

1. Stambogen skal vedrøre en hårdfør race, som normalt ikke er bestemt til intensiv produktion. Avlsforeningen eller -organisationen skal have påvist, at der i hovedafsnittet af stambogen ikke er registreret tilstrækkeligt med handyr til avlsbrug i overensstemmelse med avlsprogrammet.

2. Avlsforeningen eller -organisationen skal have godtgjort, at det er nødvendigt med et bilag til stambogen for handyr inden for rammerne af avlsprogrammet.

3. De betingelser, hvorunder afkommet af handyr, der er indført i et bilag til stambogen, kan indføres i hovedafsnittet af stambogen, skal fastsættes og være mindst lige så strenge som dem, der gælder for de respektive hundyr. Med henblik herpå skal avlsforeningen eller -organisationen indhente en forudgående godkendelse af disse betingelser fra den kompetente myndighed, der anerkender den pågældende organisation i overensstemmelse med Kommissionens beslutning 90/254/EØF.